2012R1258 — LV — 01.01.2014 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

Grozīta ar:









▼B

PADOMES REGULA (ES) Nr. 1258/2012

(2012. gada 28. novembris)

par zvejas iespēju iedalīšanu atbilstīgi Eiropas Savienības un Madagaskaras Republikas saskaņotajam Protokolam, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē







EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 3. punktu, ņemot vērā Eiropas Komisijas priekšlikumu, tā kā: (1) Padome 2007. gada 15. novembrī pieņēma Regulu (EK) Nr. 31/2008, lai noslēgtu Partnerattiecību nolīgumu zivsaimniecības nozarē starp Eiropas Kopienu un Madagaskaras Republiku ( 1 ) (turpmāk “partnerattiecību nolīgums”). (2) Jauns protokols, kas pievienots partnerattiecību nolīgumam, tika parafēts 2012. gada 10. maijā (turpmāk “jaunais protokols”). Jaunais protokols ES kuģiem piešķir zvejas iespējas ūdeņos, kas attiecībā uz zveju ir Madagaskaras suverenitātē vai jurisdikcijā. (3) Padome 2012. gada 28. novembrī pieņēma Lēmumu 2012/826/ES ( 2 ) par jaunā protokola parakstīšanu un provizorisku piemērošanu. (4) Būtu jānosaka zvejas iespēju iedalīšanas kārtība dalībvalstīm jaunā protokola piemērošanas laikposmā. (5) Saskaņā ar Padomes Regulu (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem ( 3 ) Komisija informēs attiecīgās dalībvalstis, ja tiek konstatēts, ka nav pilnībā izmantotas zvejas atļaujas vai saskaņā ar jauno protokolu Savienībai iedalītās zvejas iespējas. Atbildes nesniegšanu termiņā, ko nosaka Padome, uzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Minētais termiņš būtu jānosaka. (6) Tā kā protokols tiks provizoriski piemērots no tā parakstīšanas dienas un ne agrāk par 2013. gada 1. janvāri, šī regula būtu jāpiemēro no minētās dienas, tā kā: IR PIEŅĒMUSI ŠO REGULU.







1. pants

1. Zvejas iespējas, kas noteiktas Eiropas Savienības un Madagaskaras Republikas saskaņotajā Protokolā, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē (turpmāk “protokols”), dalībvalstīm tiek iedalītas šādi:







Kuģa tips Dalībvalsts Zvejas iespējas Tunzivju seineri Spānija 21 Francija 18 Itālija 1 Kuģi zvejai ar dreifējošām āķu jedām (bruto tilpība lielāka nekā 100 tonnu) Spānija 17 Francija 9 Portugāle 5 Apvienotā Karaliste 3 Kuģi zvejai ar dreifējošām āķu jedām (bruto tilpība 100 tonnu vai mazāka) Francija 22

▼M1

1.a Zvejas iespēju apjoms attiecībā uz haizivīm, kas ar dreifējošām āķu jedām nozvejotas saistībā ar Indijas okeāna tunzivju komisijas pārvaldītajām zvejniecībām, ir 200 tonnu gadā. Šis apjoms dalībvalstīm ir iedalīts šādi:







Dalībvalsts tonnas Spānija 166 Portugāle 27 Francija 7 Apvienotā Karaliste 0 Kopā 200

▼B

2. Regulu (EK) Nr. 1006/2008 piemēro, neskarot Partnerattiecību nolīgumu.

3. Ja ar 1. punktā minēto dalībvalstu iesniegtajiem zvejas atļauju prasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas prasījumus saskaņā ar Regulas (EK) Nr. 1006/2008 10. pantu.

4. Regulas (EK) Nr. 1006/2008 10. panta 1. punktā minētais termiņš, kādā dalībvalstīm ir jāapstiprina, ka tās pilnībā neizmanto piešķirtās zvejas iespējas, ir desmit darbdienas no dienas, kad Komisija tās informē par to, ka zvejas iespējas netiek pilnībā izmantotas.

2. pants

Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

To piemēro no protokola parakstīšanas dienas un ne agrāk kā no 2013. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.